החתונה עליכם, החופה עלינו: עיריית אשקלון החלה במיזם של קיום טקס חופה על הים לרווחת המתחתנים שנאלצו לשנות את התכניות לאור הקורונה. העירייה, בשיתוף המועצה הדתית, מציעה לקיים טקסי חתונה בחוף בר כוכבא או בגן הלאומי אשקלון באמצעות ביצוע רישום מוקדם במוקד העירוני 106.
כלל החתונות יתקיימו על פי הנחיות משרד הבריאות תוך שמירה על התו הסגול וכאמור בתיאום מראש. ייתכנו שתי חתונות ביום במיקומים השונים.
"אנו שמחים להציע את משאבי הטבע שלנו על מנת לסייע לזוגות הצעירים בעיר לקיים את חתונת חלומותיהם למרות הכל", מסר ראש עיריית אשקלון, תומר גלאם, "הצבנו עבורם, בשיתוף המועצה הדתית, חופה מרהיבה עם נוף מושלם לים ומושבים לאורחים, וכל זה עומד לרשותכם. בואו להתחתן מול נוף עוצר נשימה בחוף, עיריית אשקלון שמחה בשמחתכם. מזל טוב!".
למה אין קרדיט לבונה החופה?
חים יכולים להשתתף?